stanford-oval/wikipedia huggingface dataset:
Ihosyöpä
Ihosyöpätyypit > Melanooma

Melanooma on melanosyyteistä lähtöisin oleva kasvain, joka jakautuu moniin eri alatyyppeihin. 
Melanooma on vaarallisin ihosyöpä, koska se lähettää helposti etäpesäkkeitä. Melanooma on yleistynyt rajusti kaikissa valkoihoisen väestön asuttamissa maissa. Esimerkiksi Suomessa todettujen melanoomien määrä on viisinkertaistunut 1950-luvulta nykypäivään. Yleistymisen syinä ovat ihmisten pukeutumisessa ja auringonotossa tapahtuneet muutokset, jotka altistavat aiempaa enemmän auringon säteilylle[lähde? ].
Melanoomaa esiintyy muista ihosyövistä poiketen verrattain nuorilla ihmisillä. Puolet melanoomista saa alkunsa luomesta, joista suurin osa on kuitenkin vaarattomia. Jos luomi näyttää huolestuttavalta, se kannattaa näyttää lääkärille.
Varhainen melanooman havaitseminen ja ehkäisy ovat parhaat hoitokeinot. Varhaisessa vaiheessa havaittu ihomelanooma on hoidettavissa leikkauksella. Pitkälle edennyt melanooma voi levitä muihin elimiin.
Ihosyöpätyypit > Okasolusyöpä

Ihon okasolusyöpä eli spinaliooma on suhteellisen harvinainen syöpä, mutta sekin on tavallisesti terveyskeskustasolla poistettavissa. Syöpäsolun hallittavuus riippuu pitkälti solun erilaistumisasteesta, jossa telomeerilla on merkittävä osuus.[lähde? ]
Esiintyminen

Ihosyöpä on huomattava ongelma etenkin Australiassa. Ihosyöpään kuolee vuosittain 1 500 australialaista, ja ihosyövän saa elinaikanaan joka toinen australialainen. Melanoomaan sairastuu vuosittain noin 500 ja kuolee noin 120 suomalaista. Vuonna 2004 havaittiin suomalaisilla miehillä 411 melanoomaa, 501 muuta ihosyöpää ja 2 748 tyvisolusyöpää. Naisilla vastaavasti 389, 388 ja 3 296.
Hoitokeinot

Ihosyövän normaaleja hoitomuotoja ovat yksinkertaiset iho-operaatiot ja solunsalpaajahoidot. Uusina hoitomuotoina on kokeiltu menestyksellisesti kloonattujen valkosolujen käyttöä pitkälle edenneen ihosyövän hoitoon, mutta toistaiseksi hoitoa ei ole testattu kuin yhdellä potilaalla (tilanne vuonna 2008). Kloonatuista valkosoluista toivotaan parannuskeinoa noin neljäsosalle pitkälle edenneistä ihosyövistä.
Tekoäly ihosyövän tunnistamisessa

Stanfordin yliopiston tutkijat ovat kehittäneet tekoälyä joka pystyy tunnistamaan ihosyövän.
Aiheesta muualla

Kuvia tai muita tiedostoja aiheesta Ihosyöpä Wikimedia Commonsissa
Jolanta Zdechlikiewicz-Reclik

Jolanta Zdechlikiewicz-Reclik (25. lokakuuta 1959 Czeladź – joulukuu 2021 Czeladź) oli puolalainen säveltäjä, pianisti ja musiikkipedagogi.
Zdechlikiewicz-Reclik opiskeli musiikin teoriaa ja sävellystä Edward Bogusławskin johdolla Karol Szymanowski -musiikkiakatemiassa Katowicessa. Hän täydensi sävellysopintojaan Witold Szalonekin johdolla. Zdechlikiewicz hyväksyttiin Puolan säveltäjäliiton täysjäseneksi vuonna 1989. Hän opetti musiikkia Siemianowice Śląskiessa. Hänen teoksiaan esitettiin useilla festivaaleilla, kuten Śląskie Dni Muzyki Współczesnej’ssa. Zdechlikiewicz piti myös osallistavia musiikkiesityksiä lapsille. Osassa niistä käytettiin hänen itse valmistamiaan soittimia.
Jan Helenius

| Jan Helenius> Henkilötiedot |
| --- | --- |
Koko nimi:  Jan Helenius
Syntynyt: 13. lokakuuta 1996 (ikä 27)
Kansalaisuus:   Suomi
Lentopalloilija
Pituus:  186 cm
Paino:  78 kg
Nyk. joukkue:  Lentopalloseura ETTA
Sarja:  Mestaruusliiga
Pelaajaura
Ammattilaisjoukkueet
2014-:   Rantaperkiön Isku
Maajoukkueet
2015-:   Suomi
Jan Helenius (s. 13. lokakuuta 1996) on suomalainen lentopalloilija. Hän pelaa Mestaruusliigassa, jossa hänen seuransa on Lentopalloseura ETTA. Pelipaikaltaan 186 senttimetriä pitkä ja 78 kilogrammaa painava Helenius on yleispelaaja. Heleniuksen toukokuussa 2016 allekirjoittama sopimus LEKA Volleyn kanssa on 2+1-vuotinen. Hän on aikaisemmin pelannut Rantaperkiön Iskun riveissä lentopalloliigassa.
Helenius aloitti lentopallon LP Kangasalan riveissä ja siirtyi juniori-iässä Karhulan Veikkojen ja Keimolan Kaiun kautta Kuortaneen valmennuskeskukseen. Hyvän tekniikan ja poikkeuksellisen ponnistusvoiman omannut mutta varreltaan lyhyt yleispelajaa opiskeli ja harjoitteli valmennuskeskuksessa kaksi vuotta, kunnes hänet kiinnitettiin lentopallon Mestaruusliigaan tamperelaisen Rantaperkiön Iskun riveihin kaudeksi 2014-2015. Huhtikuussa 2015 varusmiespalvelusta samanaikaisesti suorittanut Helenius valittiin lentopallomaajoukkueen mukaan maailmanliigan ryhmään. Uransa ensimmäiset miesten A-maaottelunsa hän pelasi kesällä 2015. Tuona kesänä Helenius oli osa Suomen Maailmanliigan joukkuetta. Hänet valittiin niin ikään kesän 2016 ja 2017 Maailmanliigan joukkueeseen mukaan. Kaikkiaan Helenius on pelannut reilut 50 A-maaottelua kesäkuuhun 2017 mennessä.
Toukokuussa 2016 Helenius allekirjoitti LEKA Volleyn kanssa 2+1-vuotisen sopimuksen. Sopimusuutisesta muodostui pienoinen myrsky vesilasissa, kun Isku syytti LEKA Volleyn päävalmentaja Lauri Hakalan toimineen epäeettisesti ja houkutelleen Heleniuksen LEKA-sopimukseen kesken maajoukkueleirin, jossa Hakala oli mukana toimien apuvalmentajana. LEKA julkisti Iskun Aamulehdessä esitetyille syytöksille vastineen, jossa todettiin, ettei Hakala ole edistänyt mj-leirin aikana sopimuksen syntyä, vaan neuvottelut on aloitettu ennen kesän leiritystä ja jatkuneet sittemmin Heleniuksen pelaaja-agentin Nisse Huttusen ja seuran välillä ilman Hakalan suostuttelua.
Heleniuksen iskulyönti ylettyy 320 senttimetrin korkeuteen ja torjuntalyönti 300 senttimetrin korkeuteen.
Jeremy Irvine

| Jeremy Irvine |
| --- | --- |

Henkilötiedot
Syntynyt: 18. kesäkuuta 1990 (ikä 34) Cambridgeshire, Yhdistynyt kuningaskunta
Ammatti:  näyttelijä
Näyttelijä
Aktiivisena:  2009–
Aiheesta muualla
IMDb
Elonet
Jeremy William Fredric Smith (s. 18. kesäkuuta 1990 Cambridgeshire, Yhdistynyt kuningaskunta) on englantilainen näyttelijä. Puheteatterista uransa aloittanut Irvine debytoi valkokankailla vuonna 2011. Hän on näytellyt myös televisiosarjoissa.
Ura

Irvine alkoi näytellä opettajansa kannustamana lontoolaisessa National Youth Theatressa ja hän suoritti alan opintoja London Academy of Music and Dramatic Art -draamakoulussa. Irvine näytteli myös eräissä Royal Shakespeare Companyn näytelmissä, kuten Dunsinane.
Irvinen elokuvadebyytti oli Albert Narracottin rooli Steven Spielbergin teoksessa Sotahevonen vuonna 2011. Sen jälkeen hän on näytellyt useissa eri tyylilajeja edustavissa elokuvissa, kuten Suuret toiveet, Stonewall, Langennut ja Mamma Mia: Here We Go Again!. Kriitikot ovat arvostaneet Irvinen roolisuorituksia.
Irvine on näytellyt myös muutamissa televisiosarjoissa alkaen nuortensarjasta Life Bites (2009).
Filmografia

Sotahevonen (War Horse, 2011)
Now Is Good (2012)
Suuret toiveet (Great Expectations, 2012)
The Railway Man (2013)
A Night in Old Mexico (2014)
Beyond the Reach (2014)
The Woman in Black: Angel of Death (2015)
The World Made Straight (2015)
The Bad Education Movie (2015)
Stonewall (2015)
This Beautiful Fantastic (2016)
Langennut (Fallen, 2016)
Billionaire Boys Club (2018)
Mamma Mia: Here We Go Again! (2018)
Paradise Hills (2019)
The Professor and the Madman (2019)
The Last Full Measure (2019)
Cognition (2020)
Benediction (2021)
This Is Christmas (2022)
Return to Silent Hill
Käännös suomeksi
Jeremy James Kissner

| Jeremy James Kissner> Henkilötiedot |
| --- | --- |
Syntynyt: 24. maaliskuuta 1985 (ikä 39) Minneapolis, Minnesota, USA
Näyttelijä
Taiteilijanimet:  Jeremy Kissner
Merkittävät roolit:  Eric Lento 29 -sarjassa.
Palkinnot
 1999 Bronze Gryphon: Best Actor: A Dog of Flanders (1999) 
Aiheesta muualla
IMDb 
Jeremy James Kissner (s. 24. maaliskuuta 1985, Minneapolis, Minnesota, Yhdysvallat) on yhdysvaltalainen näyttelijä, joka on näytellyt mm. Lento 29 -sarjassa Ericiä.
Filmografia

| Vuosi | Elokuva/Sarja | Rooli |
| --- | --- | --- |
| 2007 | Brotherhood of Blood | Derek |
| 2005–2007 | Lento 29 (Flight 29 Down) (26 jaksoa) | Eric |
| 2007 | Flight 29 Down: The Hotel Tango | Eric |
| 2005 | Teho-osasto (ER) (1 jakso) | Erik |
| 2004 | Funky Monkey | Nathan |
| 2003 | For the People (1 jakso) |  |
| 2001 | A.I. – Tekoäly (Artificial Intelligence: AI) | Lapsi |
| 2000 | Enkelin kosketus (Touched by an Angel) (1 jakso) | Davey |
| 1999 | A Dog of Flanders | Nello |
| 1998 | Melrose Place (1 jakso) | Nuori Peter |
| 1998 | Loistava tulevaisuus (Great Expectations) | Finnegan 10-vuotias |
Aiheesta muualla

Jeremy James Kissner Internet Movie Databasessa. (englanniksi)
Joli Koivu

Joli Eemil Johannes Koivu (s. 18. heinäkuuta 1990 Mäntsälä) on uransa lopettanut suomalainen kymmenottelija, joka edusti urallaan Esbo Idrottsförening -seuraa. Koivua valmensi aikuisuran entinen kymmenottelija ja suomenennätyksen haltija Eduard Hämäläinen.
Koivu on saavuttanut urallaan kaksi aikuisten hallimestaruusmitalia, ne tulivat 2015 keihäänheitosta Tampereelta ja 7-ottelusta Helsingistä. Nuorten SM-mitaleja on yhteensä 10 kappaletta sisä- ja ulkoradoilta.
Koivu on edustanut Suomea kolmessa nuorten, sekä yhdessä aikuisten maaottelussa. Parhain maaottelusaavutus on kymmenottelun Euroopan Cupin kakkosliigan voitto 2015 Inowroclavissa Puolassa.  Kilpailussa syntyi myös ennätykseksi jääneet 7462 pistettä. Koivun tulos on Suomen kaikkien aikojen tilastossa sijalla 40. Hallissa Koivu on otellut parhaiksi pisteikseen 5348 pistettä, joilla sijoitutaan kaikkien aikojen listalla sijalle 37. Tulos syntyi Helsingissä 7-8.3.2015.
Koivu ei saavuttanut Kalevan kisoissa koskaan mitalia. Parhaaksi saavutukseksi jäi Kalevan kisojen viides tila 2016 Oulusta. Tällöin Koivu sijoittui 110m aidoissa viidenneksi. Koivun ennätys kymmenottelussa onkin jäänyt mielenkiintoisena historian kirjoihin. Ennätyspisteet 7462 ovat korkeimmat 10-ottelun ennätyspisteet henkilöllä, joka ei ole koskaan sijoittunut pisteille, eli kahdeksan parhaan joukkoon omassa lajissaan Kalevan kisoissa. Paras sijoitus Kalevan kisoista on vuodelta 2008 13. sija pistein 6557 pistettä.
| Lajikohtaiset ennätykset | Paikkakunta | Aika | Tulos |
| --- | --- | --- | --- |
| 100m | Inowroclaw, POL | 4.7.2015 | 11.63 (-1.0) |
| Pituushyyppy | Parkano | 6.6.2015 | 7.31 (-0.5) |
| Kuulantyöntö | Kuortane | 11.1.2015 | 13.97 |
| Korkeushyppy | Kirkkonummi | 5.7.2008 | 2.00 |
| 400m | Tampere | 26.5.2012 | 53.25 |
| 110m aitajuoksu | Jämsä | 28.6.2015 | 14.54 (0.0) |
| Kiekonheitto | Alfamar, POR | 28.4.2015 | 43.43 |
| Seiväshyppy | Inowroclaw, POL | 5.7.2015 | 4.80 |
| Keihäänheitto | Tampere | 28.2.2015 | 64.43 |
| 1500m | Kokkola | 6.9.2008 | 4:52.40 |
| 10-ottelu | Inowroclaw, POL | 4-5.7.2015 | 7462 |
| 3-loikka | Pori | 30.7.2008 | 14.82 (1.8) |
| 60m | Turku | 16.1.2010 | 7.45 |
| 60m aidat | Pori | 15.2.2015 | 8.38 |
| 1000m | Helsinki | 8.3.2015 | 2:58.31 |
| 7-ottelu | Helsinki | 7-8.3.2015 | 5348 |
J. Leaguen kausi 2013

| J>  Leaguen kausi 2013 |
| --- | --- |
Joukkueiden määrä:  18
Ajankohta:  2. maaliskuuta 2013 - 7. joulukuuta 2013
Paras maalintekijä:  Yohei Toyoda (8 maalia)
Yleisökeskiarvo:  15 852
  ← 2012: 
J. Leaguen kausi 2013 on järjsetykeltään 48. kausi jalkapallon J. Leaguen kausi. Se alkoi 2. maaliskuuta 2013 ja päättyi 7. joulukuuta 2013.
Joukkueet

| Joukkue | Kaupunki |
| --- | --- |
Albirex Niigata: Niigata, Niigata
Kashima Antlers: Kashima, Ibaraki
Omiya Ardija: Omiya, Saitama
Cerezo Osaka: Osaka, Osaka
Yokohama F. Marinos: Jokohama, Kanagawa
Kawasaki Frontale: Kawasaki, Kanagawa
Nagoya Grampus: Nagoya, Aichi
Júbilo Iwata: Iwata, Shizuoka
Oita Trinita: Ōita, Ōita
Urawa Red Diamonds: Urawa, Saitama
Kashiwa Reysol: Kashiwa, Chiba
Shimizu S-Pulse: Shizuoka, Shizuoka
Sagan Tosu: Tosu, Saga
Sanfrecce Hiroshima: Hiroshima, Hiroshima
Shonan Bellmare: Hiratsuka, Kanagawa
FC Tokyo: Tokio
Vegalta Sendai: Sendai, Miyagi
Ventforet Kofu: Kofu, Yamanashi
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Omiya Ardija | 12 | 9 | 2 | 1 | 22 | 9 | +13 | 29  |
| 2 | Yokohama F. Marinos | 12 | 7 | 3 | 2 | 24 | 13 | +11 | 24  |
| 3 | Urawa Red Diamonds | 11 | 7 | 2 | 2 | 22 | 11 | +11 | 23  |
| 4 | Kashima Antlers | 12 | 6 | 4 | 2 | 18 | 15 | +3 | 22  |
| 5 | Sanfrecce Hiroshima | 11 | 6 | 2 | 3 | 20 | 10 | +10 | 20  |
| 6 | Cerezo Osaka | 12 | 5 | 5 | 2 | 17 | 11 | +6 | 20  |
| 7 | FC Tokyo | 12 | 6 | 1 | 5 | 22 | 16 | +6 | 19  |
| 8 | Vegalta Sendai | 11 | 4 | 4 | 3 | 15 | 14 | +1 | 16  |
| 9 | Kawasaki Frontale | 12 | 4 | 4 | 4 | 23 | 23 | 0 | 16  |
| 10 | Kashiwa Reysol | 11 | 5 | 1 | 5 | 18 | 21 | −3 | 16  |
| 11 | Shimizu S-Pulse | 12 | 4 | 3 | 5 | 11 | 19 | −8 | 15  |
| 12 | Albirex Niigata | 12 | 4 | 2 | 6 | 14 | 17 | −3 | 14  |
| 13 | Ventforet Kofu | 12 | 3 | 5 | 4 | 12 | 16 | −4 | 14  |
| 14 | Nagoya Grampus | 12 | 3 | 3 | 6 | 14 | 18 | −4 | 12  |
| 15 | Sagan Tosu | 12 | 2 | 4 | 6 | 20 | 30 | −10 | 10  |
| 16 | Shonan Bellmare | 12 | 2 | 3 | 7 | 11 | 24 | −13 | 9  |
| 17 | Júbilo Iwata | 12 | 1 | 3 | 8 | 15 | 21 | −6 | 6  |
| 18 | Oita Trinita | 12 | 1 | 3 | 8 | 13 | 23 | −10 | 6  |
Lähde: J. League Division 1 (Arkistoitu – Internet Archive)
Päivitetty 20.5.2013
| --- | --- |
    : Joukkue pääsee AFC:n mestarien liigan lohkovaiheeseen.
    : Joukkue putoaa J. League Division 2een.
Jennifer Dale

| Jennifer Dale> Henkilötiedot |
| --- | --- |
Koko nimi:  Jennifer Ciurluini
Syntynyt: 16. tammikuuta 1956 (ikä 68) Toronto, Kanada
Ammatti:  näyttelijä
Näyttelijä
Palkinnot
 Earle Grey Award 2003 
Aiheesta muualla
IMDb
Elonet
Jennifer Dale (s. 16. tammikuuta 1956 Toronto, Kanada) on kanadalainen näyttelijä. Shakespeare-näytelmistä ammattiuransa aloittanut Dale on näytellyt laaja-alaisesti teatterissa, elokuvissa ja televisiossa.
Ura

Jennifer Dale opiskeli teatteritaiteita Montrealissa 1974–1977. Opintojensa jälkeen hän näytteli lyhyen aikaa Stratfordin festivaaleilla, joiden aiheena on William Shakespearen tuotanto. Dalen näyttämötyössä on korostunut selkeä artikulaatio, tunneresonanssi ja psykologinen syvyys.
Dalen ensimmäinen päärooli valkokankailla oli nimiosa draamassa Suzanne (1980). Hänen elokuva- ja televisioroolinsa ovat olleet monipuolisia, kuten ilolinnun ja countrylaulajan osat sarjassa E.N.G., lääkärin osa sarjassa Side Effects ja pääosat sarjoissa Once a Thief, Live Through This ja Rumours. Dale on vieraillut muun muassa komediasarjassa Men With Brooms. Dalen elokuvista mainittakoon Arviomies, Cadillac Girls, Love Come Down ja Gravy Train.
Jennifer Dalen sisko on näyttelijä Cynthia Dale.
Jennifer Coolidge

| Jennifer Coolidge |
| --- | --- |
 Jennifer Coolidge vuonna 2012.
Henkilötiedot
Syntynyt: 28. elokuuta 1961 (ikä 63) Boston, Massachusetts, Yhdysvallat
Näyttelijä
Aktiivisena:  1993–
Aiheesta muualla
IMDb
Elonet
Jennifer Audrey Coolidge (s. 28. elokuuta 1961 Boston) on parhaiten komediarooleistaan tunnettu yhdysvaltalainen näyttelijä. Hän on esiintynyt American Pie -elokuvissa, Blondin kostossa (2001), Tuhkimotarinassa (2004), Date Moviessa (2006), Klik!:ssä (2006) ja Epic Moviessa (2007).
Coolidge on elokuvarooliensa ohessa tunnettu muun muassa esiintymisistään televisiosarjoissa Seinfeld, Joey, Frasier ja Sinkkuelämää. Hän on myös vieraillut sarjassa Frendit esittäen Monican ja Phoeben ärsyttävää "ystävää", ylimielistä ja itserakasta Amandaa, Tyhjätaskut-sarjassa puolalaista Sophie Kachinskyä sekä Glee-sarjan viimeisellä tuotantokaudella esittäen Whitney S. Pierceä, Britney Piercen äitiä.
Aiheesta muualla

Kuvia tai muita tiedostoja aiheesta Jennifer Coolidge Wikimedia Commonsissa
Kotisivut (Arkistoitu – Internet Archive) (englanniksi)
Jennifer Coolidge Internet Movie Databasessa. (englanniksi)
Jokisalo

Jokisalo on suomalainen sukunimi. Jokisalo-nimisiä suomalaisia henkilöitä ovat muun muassa:
Jemina Jokisalo, televisiokäsikirjoittaja
Jouko Jokisalo (s. 1953), historioitsija
K. J. Jokisalo (1878–1939), toimittaja ja toimitusjohtaja
Olga Jokisalo (o.s. Koskinen, 1879–1916), tehdastyöläinen ja kansanedustaja
Ulla Jokisalo (s. 1955), valokuvataiteilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jennifer Clement

Jennifer Clement
Jennifer Clement (s. 1960) on yhdysvaltalainen kirjailija ja toimittaja. Clement tuli lokakuussa 2015 valituksi Kansainvälisen PEN:n ensimmäiseksi naispuoliseksi puheenjohtajaksi. Tätä ennen hän oli toiminut Meksikon PEN:n puheenjohtaja vuosina 2009–2012. Romaanillaan Varastettujen rukousten vuori (2014) hän sai Sara Curryn humanitaarisen palkinnon. Hänen muita proosateoksiaan ovat Basquiatin leski ja Rakkaudesta aseisiin.
Clement asuu Méxicossa. Hän opiskeli englanninkielistä kirjallisuutta sekä antropologiaa New Yorkin yliopistossa ja ranskankielistä kirjallisuutta Pariisissa. Hän on proosan ohella kirjoittanut useita runokirjoja. Hän perusti siskonsa Barbara Sibleyn kanssa San Miguelin runoviikko -tapahtuman.
Aiheesta muualla

Viralliset sivut (englanniksi)
Jonah Berger

Jonah Berger
Jonah Berger on markkinoinnin professori Pennsylvanian yliopiston Wharton Schoolissa Yhdysvalloissa. Hän on tuotteiden ja palveluiden suosituksi tekemisen, viraalimarkkinoinnin, trendien ja sosiaalisen vaikuttamisen asiantuntija. Hänen vuonna 2013 julkaistu kirjansa Contagious: Why Things Catch On on sekä The New York Times- että The Wall Street Journal -julkaisujen kirjalistojen bestseller. Kirja on julkaistu yli 30 kielellä.
Berger on opiskellut markkinoinnin tohtoriksi Stanfordin yliopiston bisneskoulussa.
Jevgeni Redkin

| Mitalit> Maa:   Yhdistynyt joukkue.Miesten ampumahiihto. Olympialaiset  | Mitalit> Maa:   Yhdistynyt joukkue.Miesten ampumahiihto. Olympialaiset  | Mitalit> Maa:   Yhdistynyt joukkue.Miesten ampumahiihto. Olympialaiset  | Maa:   Yhdistynyt joukkue> Miesten ampumahiihto. |
| --- | --- | --- | --- |
|  Kultaa | Albertville 1992 | 20 km |  |
Jevgeni Leonidovitš Redkin (ven. Евгений Леонидович Редькин, valkoven. Яўген Леанідавіч Рэдзькін, Jauhen Leanidavitš Redzkin; s. 2. helmikuuta 1970 Hanti-Mansijsk, Neuvostoliitto) on venäläissyntyinen entinen ampumahiihtäjä, joka edusti uransa aikana Neuvostoliittoa, IVYä ja Valko-Venäjää.
Redkin voitti Albertvillen olympialaisissa 1992 kultaa normaalimatkan (20 km) kilpailussa. Hän selviytyi ilman sakkominuutteja ja kukisti toiseksi sijoittuneen, kolme ohilaukausta ampuneen Mark Kirchnerin 6,4 sekunnilla. Redkinin uran toiseksi paras maailmancup-sijoitus olympiavoiton jälkeen oli kolmastoista tila.
Jarno Peltonen (jääkiekkoilija)

| Jarno Peltonen> Henkilötiedot |
| --- | --- |
Syntynyt: 21. marraskuuta 1970 (ikä 53) Tampere, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  179 cm
Paino:  80 kg
Pelaajaura
Pääsarjaura:  1991–2006
Seurat:  Ilves (SML) Berlin Capitals (DEL) Klagenfurter AC (ÖEL) Nürnberg Ice Tigers (DEL) SC Riessersee (2. BL) SV Ritten/Renon (Italia) Leksands IF (Allsv.) SC Rapperswil-Jona (NLA) EHC Basel (NLB/NLA)
Jarno Peltonen (s. 21. marraskuuta 1970 Tampere) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan Tampereen Ilveksen SM-liigajoukkueessa yhteensä 238 runkosarjaottelua tehopistein 51+73=124 ja keräten 127 jäähyminuuttia, 19 playoff-ottelua tehopisten 4+2=6 ja keräten kuusi jäähyminuuttia sekä seitsemän liigakarsintaottelua tehopistein 3+4=7 ja keräten kuusi jäähyminuuttia. Peltonen pelasi seitsemän SM-liigakautensa lisäksi myös Saksan, Itävallan, Italian, Ruotsin ja Sveitsin sarjoissa.
Ura > Maajoukkueura

Peltonen pelasi kaksi B-maaottelua.
Muuta

Peltosen pikkuveli Jermu pelasi maalivahtina lähinnä alemissa sarjoissa, mutta hän esiintyi myös Ilveksen SM-liigajoukkueen luukkumaalivahtina yhdessä ottelussa kaudella 1993–1994. Veljesten isä Jorma Peltonen oli Ilveksen vuoden 1972 Suomenmestarijoukkueen kapteeni, ensimmäisiä suomalaispelaajia Sveitsin sarjoissa ja hän pelasi 1960- ja 1970-luvuilla myös useita arvoturnauksia. Jorma aateloitiin Suomen Jääkiekkoleijonaksi numerolla 60.
Johan Jakob Östring

Johan Jakob Östring (1813–1836) oli suomalainen herännäisyyden piirissä toiminut henkilö. Hänet karkotettiin vuonna 1834 yliopistosta eräiden pohjalaisopiskelijoiden kanssa, joukossa muun muassa Lars Stenbäck, heidän suunniteltuaan mielenosoitusta. Hyvin lahjakkaana pidetty Östring oli tutustunut herännäisyyteen Stenbäckin kotona Vöyrin pappilassa, ja oli sen jälkeen pietismin kannattaja. Hän kuoli keuhkotautiin vuonna 1836, ja Stenbäck purki suruaan hänen kuolemastaan runoihinsa.
Hänen veljensä Fredrik Östring oli herännäisyyden vaikuttajahenkilöitä.
Kirjallisuutta

R[udolf] I[srael] Holsti, Minnesteckning af Johan Jacob Östring, 1841
Aiheesta muualla

Kotivuori, Yrjö: Jakob Johan Östring. Ylioppilasmatrikkeli 1640–1852. Helsingin yliopiston verkkojulkaisu 2005.
Jevgeni Poddubnyi

Jevgeni Poddubnyi
Jevgeni Jevgenevitš Poddubnyi (ven. Евгений Евгеньевич Поддубный; s. 22. elokuuta 1983 Belgorod) on venäläinen sotakirjeenvaihtaja ja sotabloggari.
Poddubnyi opiskeli Belgorodin valtionyliopistossa. Hänestä tuli yksi Venäjän suosituimmista sotabloggareista ja Yleisvenäläisen valtion televisio- ja radioyhtiön sotakirjeenvaihtaja. 7. elokuuta 2024 Poddubnyi haavoittui vakavasti Kurskin alueella, jossa Ukrainan drooni osui hänen ajoneuvoonsa. Hän oli kuvaamassa Ukrainan yllätyshyökkäystä Kurskin alueelle. Valtioduuman jäsen Mihail Deljagin ilmoitti Poddubnyin kuolleen, mutta tieto korjattiin myöhemmin. Poddubnyi kuljetettiin tehohoitoon.
Yhdistynyt kuningaskunta asetti pakotteita Poddubnyitä vastaan 4. toukokuuta 2022. Sen hallitus katsoi Poddubnyin olevan Venäjän Ukrainaan hyökänneiden joukkojen kanssa yhteistyötä tekevä sotakirjeenvaihtaja. Kanadan hallinto asetti pakotteita häntä vastaan 2. helmikuuta 2023 luonnehtien häntä Venäjän disinformaatio- ja propaganda-agentiksi.
Jacques Dutronc (vuoden 1968 albumi)

| Jacques Dutronc Jacques Dutronc |
| --- | --- | --- |

Studioalbumin tiedot
 Julkaistu: 1968
 Tyylilaji: pop, rock
 Kesto: 32.42
 Levy-yhtiö: Disques Vogue
Jacques Dutroncin muut julkaisut
| Jacques Dutronc 1966 | Jacques Dutronc 1968 | Jacques Dutronc 1969 |
Jacques Dutronc on ranskalaisen laulaja-lauluntekijän Jacques Dutroncin toinen studioalbumi. Albumi julkaistiin vuonna 1968.
Kappaleet

Kaikki kappaleet säv. Jacques Dutronc ja san. Jacques Lanzmann ja Anne Ségalen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Comment elles dorment | 3.14 |  |  |  |  |  |  |  |
| 2. | Fais pas ci, fais pas ça | 1.43 |  |  |  |  |  |  |  |
| 3. | La Métaphore | 3.20 |  |  |  |  |  |  |  |
| 4. | La Publicité | 2.26 |  |  |  |  |  |  |  |
| 5. | L’augmentation | 2.36 |  |  |  |  |  |  |  |
| 6. | Hippie hippie hourrah | 3.13 |  |  |  |  |  |  |  |
| 7. | Il est cinq heures, Paris s’éveille (huilusoolo: Roger Bourdin)  | 2.55 |  |  |  |  |  |  |  |
| 8. | Les Métamorphoses | 2.27 |  |  |  |  |  |  |  |
| 9. | Ça prend, ça n’prend pas | 3.24 |  |  |  |  |  |  |  |
| 10. | Les Rois de la réforme | 2.29 |  |  |  |  |  |  |  |
| 11. | Le Courrier du cœur | 2.11 |  |  |  |  |  |  |  |
| 12. | Le Plus difficile | 2.44 |  |  |  |  |  |  |  |
Arvostelut

AllMusic:
Jolene Blalock

| Jolene Blalock |
| --- | --- |
 Jolene Blalock vuonna 2006.
Henkilötiedot
Syntynyt: 5. maaliskuuta 1975 (ikä 49) San Diego, Kalifornia
Kansalaisuus:  Yhdysvallat
Ammatti:  näyttelijä, malli
Puoliso:  Michael Rapino (vih. 2003)
Näyttelijä
Aktiivisena:  1998–
Merkittävät roolit:  T'Pol Star Trek: Enterprisessa
Aiheesta muualla
IMDb 
Jolene Blalock (s. 5. maaliskuuta 1975 San Diego, Kalifornia) on yhdysvaltalainen näyttelijä, joka aloitti mallina. Hänet tunnetaan ehkä muun muassa vulkanilaisen T'Polin roolista Star Trek: Enterprise -sarjassa. Ennen Star Trekiä hän oli näytellyt Medeiaa elokuvassa Taistelu kultaisesta taljasta (Jason and the Argonauts, 2000).
Aiheesta muualla

Jolene Blalock Internet Movie Databasessa. (englanniksi)
Blalock Intl.startrek.com. (englanniksi)